El 25 de maig de 2018 els diputats del Partit Socialista Obrer Espanyol (PSOE) van registrar una moció de censura liderada per Pedro Sánchez contra el president del Govern Mariano Rajoy després de la sentència de l'Audiència Nacional sobre el cas Gürtel que afectava al Partit Popular (PP). En la votació de l'1 de juny la moció va ser adoptada per majoria absoluta al Congrés dels Diputats (180 vots; n'eren necessaris 176) i Sánchez va quedar investit president del Govern. Va prometre el seu càrrec davant el rei Felip VI, el 2 de juny de 2018. Els ministres i les ministres (11 en total) que componen el Govern van prometre el seu càrrec davant el rei el 7 de juny.